**Preverimo svoje znanje o samostalniku**

**Preberi besedilo.**

|  |
| --- |
| Trdnjava Kluže je danes velika turistična zanimivost. Sprehod med kamnitimi zidovi je zaradi hladu zelo prijeten in hkrati poučen, saj nas besede in slike popeljejo sto let v preteklost, ko je v teh krajih divjala prva svetovna vojna. |

*VIR: M. Košir, K. Vrčon: Slovenija, radi te imamo. Mavrica*

**Preveri in označi pravilno trditev.**

|  |  |  |
| --- | --- | --- |
|  | DRŽI | NE DRŽI |
| Samostalnika *trdnjava* in *zanimivost* sta ženskega spola.  |  |  |
| V besedilu so 4 samostalniki moškega spola. |  |  |
| V besedilu ni nobenega samostalnika srednjega spola. |  |  |
| Samostalnika *beseda* in *slika* sta v besedilu rabljena v množini. |  |  |
| Samostalnik *leto* je v besedilu rabljen v množini*.* |  |  |
| V besedilu ni nobenega samostalnika v dvojini. |  |  |
| V besedilu so 4 samostalniki, ki poimenujejo pojme. |  |  |
| V besedilu ni nobenega samostalnika, ki poimenuje bitje. |  |  |

**1. Preberi besedilo in v njem podčrtaj samostalnike.**

Šestilo uporabljamo za risanje krogov oz. krožnic in merjenje manjših razdalj. Kraka razmaknemo, konico zapičimo v list, z grafitom narišemo krog.

**2. Preberi besede in povej, zakaj je nekaj besed prečrtanih.**

zvonček, korenina, rast, rastišče, ~~rasti~~

slovenščina, ~~tri~~, matematika, zvezek, problem

kolo, ~~kolesarski~~, kolesar, izlet, kolesarjenje

~~zjutraj~~, zajtrk, med, kruh, mleko

dežnik, dež, ~~deževen~~, padavina, toča

**3. V vsaki vrsti prečrtaj besedo, ki ni samostalnik.**

dekle, fant, mladost, mladina, mladinski

opis, pripoved, opisovati, pripovednik, pesnik

lončen, lonec, lonček, pokrov, pokrovka

maj, majski, čas, pomlad, vigred

**4. Preberi povedi in podčrtaj samostalnike. Prepiši jih na ustrezno mesto v preglednici.**

|  |
| --- |
| Mati je s kovčkom in culo stala sredi izbe. Še enkrat, poslednjič, se je ozrla po stenah. Tudi Lukec je vstal in gledal. Do tistega hipa se mu je koča zdela nenavadna, celo grda. Tedaj pa bi jo bil najrajši vzel s seboj kot škorca, če bi bil mogel. Marjeta se je pokrižala. |

VIR: F. Bevk, *Lukec in njegov škorec*. Mladinska knjiga, Ljubljana 2010.

|  |  |  |
| --- | --- | --- |
|  BITJE |  STVAR  |  POJEM |
|  |  |  |

**5. Iz povedi prepiši besede, s katerimi je poimenovan pojem.**

Lukec je s skrbjo pomislil na mater. \_\_\_\_\_\_\_\_\_\_\_\_\_\_\_

Po materini smrti je nastalo za Lukca čisto novo življenje. \_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_

Bil je premlad, da bi vedel, kaj očeta teži ob misli na domovino. \_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_

Marija se od veselja ni mogla vzdržati solz. \_\_\_\_\_\_\_\_\_\_\_\_\_\_\_

**6. Tvori samostalnike.**

to, da si priden – \_\_\_\_\_\_\_\_\_\_\_\_\_\_\_\_\_\_\_\_ to, da si zvest – \_\_\_\_\_\_\_\_\_\_\_\_\_\_\_\_\_\_\_\_\_

to, da si domišljav – \_\_\_\_\_\_\_\_\_\_\_\_\_\_\_\_\_ to, da si prizadeven – \_\_\_\_\_\_\_\_\_\_\_\_\_\_\_\_\_

to, da si skrben – \_\_\_\_\_\_\_\_\_\_\_\_\_\_\_\_\_\_\_ to, da si radodaren – \_\_\_\_\_\_\_\_\_\_\_\_\_\_\_\_\_\_

**7. V skupinah samostalnikov bodi pozoren na spol in število. Izpiši samostalnik, ki ne spada v skupino, in utemelji svojo odločitev.**

**a)** uvod, jedro, zaključek, spis

V to skupino ne spada \_\_\_\_\_\_\_\_\_\_\_\_\_\_\_, saj \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**b)** babica, breskev, poštenje, Karmen

V to skupino ne spada \_\_\_\_\_\_\_\_\_\_\_\_\_\_\_, saj \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**c)** Aleš**,** Aleša, Andrej, Andrejček

V to skupino ne spada \_\_\_\_\_\_\_\_\_\_\_\_\_\_\_, saj \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**č)** steblo, drevo, kino, deblo

V to skupino ne spada \_\_\_\_\_\_\_\_\_\_\_\_\_\_\_, saj \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**8. Samostalnike razvrsti po spolu.**

okvir, snov, drevo, prodajalka, delavec, ljubosumje, skrb, bolezen, vreme, alpinist, misel, telo, gasilec, zvezek, maslo

|  |  |  |
| --- | --- | --- |
| MOŠKI SPOL | ŽENSKI SPOL | SREDNJI SPOL |
|  |  |  |
|  |  |  |
|  |  |  |
|  |  |  |
|  |  |  |

**9. Odpravi napake.**

igralnica – moški spol Ida – ženski spol

avto – srednji spol bolečina – ženski spol

Miha – ženski spol oče – srednji spol

sonce – moški spol Nives – moški spol

**10. V povedih podčrtaj samostalnike in jih prepiši na ustrezno mesto v preglednici.**

Idrijski žlikrofi so praznična jed.

Pred dvema mesecema so se vrnili s poti po Južni Ameriki.

Umesimo gladko testo.

Založila sem knjigi.

Gostje so se pripeljali z dvema avtomobiloma.

Pohiti, pred vrati zvoni poštar.

Cvetovi so zlatorumeni.

Razvozlali smo zapleteni uganki.

|  |  |  |
| --- | --- | --- |
| EDNINA | DVOJINA | MNOŽINA |
|  |  |  |

**11. Popravi, kar je narobe, in popravljene povedi napiši.**

Zarja in Ema sta sestrične. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Marija se je s sinovi Petrom in Janom preselila na Dolenjsko. \_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pogrešam obe prijateljice. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vrnil se je z obemi hčerami. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pred dvemi tedni sem se vpisal v glasbeno šolo. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**12. V povedih podčrtaj samostalnike, ki jih ne moremo šteti.**

Žejo smo si potešili z vodo.

Zdravo je uživati veliko sadja in zelenjave.

Vsepovsod je vladalo veliko veselje.

Mladini do osemnajstega leta ni dovoljeno vstopiti.

Računanje mu dela težave.

**13. V povedih podčrtaj samostalnike, ki imajo samo množino.**

Moj brat Tomaž je imel norice, ko je bil že v gimnaziji.

Vzel je grablje v roke in mu pomagal na travniku.

Našemu Filipu so vse hlače prekratke.

Peljal se je s sankami.

**14. V besedilu podčrtaj samostalnike. Vpiši jih v preglednico ter določi spol in število.**

|  |
| --- |
| Če se kje v Ljubljani lahko v kakšni ustanovi pohvalijo, da je namenjena radovednim in zvedavim otrokom, potem je to Hiša eksperimentov, kjer starši in otroci sami izvajajo eksperimente s številnih področij znanosti. |

VIR: Ljubo in Ani v Ljubljani, *Turistični vodnik za otroke in njihove starše.* Društvo za spodbujanje radovednosti, zvedavosti in spoznavanje sveta Žverca, Ljubljana 2008.

|  |  |  |
| --- | --- | --- |
| SAMOSTALNIK | SPOL | ŠTEVILO |
|  |  |  |
|  |  |  |
|  |  |  |
|  |  |  |
|  |  |  |
| **starši** | **moški** | **množina** |
|  |  |  |
|  |  |  |
|  |  |  |
|  |  |  |

**15. Preberi povedi in vpiši besedo** *je* **ali** *so***.**

Smuči \_\_\_\_\_ v kleti.

Mleko \_\_\_\_\_ še vroče.

Jesenice \_\_\_\_\_ na Gorenjskem.

Kri \_\_\_\_\_ rdeča tekočina v organizmu človeka in nekaterih živali.

Jetra \_\_\_\_\_ organ v desnem zgornjem delu trebušne votline.

Bilo je mrzlo, da \_\_\_\_\_ drevje pokalo.

Poglej, če \_\_\_\_\_ kletna vrata zaprta.

Grmovje \_\_\_\_\_ poraslo strmino za hišo.

**Kateri samostalniki so množinski?** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Kateri samostalniki so edninski?** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Preverimo svoje znanje o pridevniku**

**1. Preberi nepopolno besedilo o pridevnikih in ga dopolni.**

Pridevniki so besede, s katerimi poimenujemo \_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_ in \_\_\_\_\_\_\_\_\_\_\_\_\_\_\_. Po njih vprašamo z vprašalnicami \_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_ in \_\_\_\_\_\_\_\_\_\_\_\_\_\_\_, zato so treh vrst: \_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_ in \_\_\_\_\_\_\_\_\_\_\_\_\_\_\_. Imajo oblike za \_\_\_\_\_ spole (\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_) in za \_\_\_\_\_ števila (\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_). V katerem spolu in številu je pridevnik, je odvisno od \_\_\_\_\_\_\_\_\_\_\_\_\_\_\_, pred katerim je pridevnik in ga pomensko dopolnjuje.

**2. Preberi besede.**

šola, šala, malica, veja, vejica, okno, Štefan, krožnik, kosilo, Matevžek, maček, češnja

**Dopolni.**

Zgornje besede so \_\_\_\_\_\_\_\_\_\_\_\_\_\_\_, saj \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3. Preberi besede.**

šolski, okenski, Štefanov, Matevžkov, češnjev, skutni, priljubljen, Anikin, mamičin, bohinjski

**Dopolni.**

Zgornje besede so \_\_\_\_\_\_\_\_\_\_\_\_\_\_\_, saj \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4. Preberi povedi in podčrtaj pridevnike.**

Ljubljana ima nekaj lepih muzejev.

Narodni muzej Slovenije je najstarejši muzej v Sloveniji.

Jože Plečnik se je rodil v skromni hiši v Ljubljani.

Starši so Plečnika poslali na državno obrtno šolo v Gradec.

Ogledali smo si znamenito Plečnikovo cerkev na Ljubljanskem barju.

Najstarejše glasbilo na svetu je koščena piščal iz jame Divje babe pri Cerknem.

Bistri tolmuni reke Iške so tudi poleti zelo mrzli.

Najraje imam piščančje meso.

Na Vrhniki si lahko ogledate Cankarjevo spominsko hišo na Klancu.

**Vprašaj se po pridevnikih in jih prepiši na ustrezno mesto v preglednici.**

|  |  |  |
| --- | --- | --- |
| LASTNOSTNI PRIDEVNIK | VRSTNI PRIDEVNIK | SVOJILNI PRIDEVNIK  |
|  |  |  |

## 5. Preberi povedi in podčrtaj pridevnike.

Park poznamo po znamenitih kostanjevih drevoredih in imenitnem Jakopičevem drevoredu, ki ga je zasnoval slovenski arhitekt Jožef Plečnik. V njem so kilometri sprehajalnih poti, cvetlični nasadi, nenavadni vodnjaki in umetniške skulpture.

**Obkroži DA, če trditev drži, oz, NE, če ne drži.**

V povedih so tri vrste pridevnikov. DA NE

Besedi *znamenit* in *imeniten* sta lastnostna pridevnika. DA NE

V povedih je samo en svojilni pridevnik. DA NE

Besedi *sprehajalen* in *cvetlični* sta lastnostna pridevnika. DA NE

Beseda *nenavaden* je lastnostni pridevnik. DA NE

Besedi *slovenski* in *umetniški* sta vrstna pridevnika.DA NE

**6. Vstavi ustrezno vprašalnico.**

\_\_\_\_\_\_\_\_\_\_\_\_\_\_\_ torto imaš najraje? Čokoladno.

\_\_\_\_\_\_\_\_\_\_\_\_\_\_\_ plašč boš kupil? Moder.

\_\_\_\_\_\_\_\_\_\_\_\_\_\_\_ čaj pijete pozimi? Planinski.

\_\_\_\_\_\_\_\_\_\_\_\_\_\_\_ vode ni dobro piti? Mrzle.

\_\_\_\_\_\_\_\_\_\_\_\_\_\_\_ jezik govorijo v Avstriji? Nemškega.

\_\_\_\_\_\_\_\_\_\_\_\_\_\_\_ jabolčni zavitek je najboljši? Babičin.

\_\_\_\_\_\_\_\_\_\_\_\_\_\_\_ je bila praznična pečenka? Okusna.

\_\_\_\_\_\_\_\_\_\_\_\_\_\_\_ stroj se vam je pokvaril? Pomivalni.

**7. Popravi napačne vprašalnice.**

Kakšen sok najraje piješ? Marelični.

Kakšen jezik govori Mira? Španskega.

Katere rokavice si oprala? Primoževe.

S kakšno začetnico pišemo imena planetov? Z veliko.

**8. K samostalnikom pripiši ustrezni pridevnik v pravilni obliki. Izbiraš lahko med pridevniki** *šolski***,** *zanimiv***,** *sošolkin***.**

**a)** lastnostni pridevnik: \_\_\_\_\_\_\_\_\_\_\_\_\_\_\_\_\_\_\_\_ knjigi

**b)** svojilni pridevnik: \_\_\_\_\_\_\_\_\_\_\_\_\_\_\_\_\_\_\_\_ knjige

**c)** vrstni pridevnik:\_\_\_\_\_\_\_\_\_\_\_\_\_\_\_\_\_\_\_\_ knjiga

**9. Namesto besed v oklepaju napiši pridevnik.**

stroj (za pranje) – \_\_\_\_\_\_\_\_\_\_\_\_\_\_\_ stroj

konj (za vprego) – \_\_\_\_\_\_\_\_\_\_\_\_\_\_\_ konj

postrv (iz Soče) – \_\_\_\_\_\_\_\_\_\_\_\_\_\_\_ postrv

pršut (s Krasa) – \_\_\_\_\_\_\_\_\_\_\_\_\_\_\_ pršut

igrača (iz plastike) – \_\_\_\_\_\_\_\_\_\_\_\_\_\_\_ igrača

smučar iz (Slovenije) – \_\_\_\_\_\_\_\_\_\_\_\_\_\_\_ smučar

**10. Vpiši ustrezno obliko pridevnika.**

Ljubljana je (glavni) \_\_\_\_\_\_\_\_\_\_\_\_\_\_\_ mesto Republike Slovenije.

(Prihodnji) \_\_\_\_\_\_\_\_\_\_\_\_\_\_\_ leto se bom vpisal v (pravljični) \_\_\_\_\_\_\_\_\_\_\_\_\_\_\_ krožek.

V Ljubljani so bolj kot (športni) \_\_\_\_\_\_\_\_\_\_\_\_\_\_\_ tekmovanja obiskane (kulturni) \_\_\_\_\_\_\_\_\_\_\_\_\_\_\_ prireditve.

V (zadnji) \_\_\_\_\_\_\_\_\_\_\_\_\_\_\_ obdobju je zgradba doživela dve prezidavi.

(Kleten) \_\_\_\_\_\_\_\_\_\_\_\_\_\_\_ prostori (star) \_\_\_\_\_\_\_\_\_\_\_\_\_\_\_ gradov že od nekdaj burijo (človeški) \_\_\_\_\_\_\_\_\_\_\_\_\_\_\_ domišljijo.

(Alpski) \_\_\_\_\_\_\_\_\_\_\_\_\_\_\_ pokrajine so zaradi (strm) \_\_\_\_\_\_\_\_\_\_\_\_\_\_\_ pobočij, (velik) \_\_\_\_\_\_\_\_\_\_\_\_\_\_\_ (nadmorski) \_\_\_\_\_\_\_\_\_\_\_\_\_\_\_ višin in (nizek) \_\_\_\_\_\_\_\_\_\_\_\_\_\_\_ temperatur redko poseljene.